مختبر ديكستر

مختبر ديكستر () هو واحد رسوم متحركة ميريكاني ف مجال الخيال العلمي، الكوميديا، و السلاپستيك. تخلق من طرف Genndy Tartakovsky و تصورات ف كارتون نيتوورك. المسلسل كيركز على ديكستر، ولد عبقري عندو مختبر سري ف غرفتو كيخبا على والديه.

ديكستر غالبا كيكون ف صراع مع ختو الكبيرة و المرحة دي دي، اللي كتدخل المختبر و كتخرب التجارب ديالو بلا ما تقصد. العدو ديالو الرئيسي هو مندارك، ولد عبقري ساكن حدا ديكستر، اللي كيسعى باش يوقفو و يتغلب عليه.

 الشخصيات 

 ديكستر (صوت: كريستين كافانو/كاندي ميلو) هو ولد عبقري عندو نظارات، و عندو مختبر سري كبير مخبي ورا رف الكتب ف غرفتو.
 دي دي (صوت: أليسون مور/كات كريسيدا) هي الأخت الكبيرة ديال ديكستر، مرحة و محبوبة، و كتدخل المختبر ديال ديكستر و كتخرب التجارب ديالو بلا قصد.
 مندارك أسترونومونوف (صوت: إيدي ديزن) هو المنافس و العدو ديال ديكستر، ولد عبقري عندو مختبر خاص بيه و كيحاول دايما يتغلب على ديكستر.
 الأب (صوت: جيف بينيت) و الأم (صوت: كاث سوسي) هما والدي ديكستر، شخصيات مبسطة و تمثيل نمطي للوالدين المثاليين.

 الإنتاج 
جندي ترتاكوفسكي تزاد ف موسكو و انتقل مع العائلة ل شيكاغو بسبب الخوف من التمييز ضد اليهود. تعلم الإنجليزية من مشاهدة الرسوم المتحركة و تعلم الرسم بوحدو. بدا دراسة الإعلان ف كولومبيا كوليج شيكاغو و من بعد مشى ل كاليفورنيا إنستيتيوت أوف ذ آرتس باش يقرا الرسوم المتحركة.

المسلسل بدا من أفلام قصيرة صايبها ف الجامعة، بحال Changes، اللي عرضت ف 1995 على وات آ كارتون! و من بعد ولات سلسلة كاملة.

 البث و الحلقات 
المسلسل عرض لأول مرة ف 27 أبريل 1996 على كارتون نيتوورك، و كاين 4 مواسم مجموعين 78 حلقة. الفيلمة الخاصة Ego Trip خرجت ف 10 دجنبر 1999.

 الاستقبال و الجوائز 
مختبر ديكستر كان من أنجح السلسلات الأصلية ديال كارتون نتورك. ربح ثلاث جوائز آني و ترشح لجوائز برايم تايم إيمي و غولدن ريل.

 مصادر 

تصنيف:أعمال د 1996
تصنيف:مسلسل د التلفازة ميريكاني